অবৈধ সুৰাৰ অবাধ স্থলিলৈ ৰূপান্তৰ হৈছে সত্ৰপীঠ মাজুলী। ১৪ জুনত আবকাৰী আৰু আৰক্ষীৰ এক যুটীয়া অভিযানকাৰী দলে মাজুলীৰ বিভিন্ন স্থানত অভিযান চলাই বৃহৎ পৰিমাণৰ দেশী-বিদেশী সুৰা জব্দ কৰাৰ লগতে কেইবাটাও সুৰাৰ ঘাটি নষ্ট কৰে।
মাজুলীৰ অতিৰিক্ত আৰক্ষী অধীক্ষক অমৰ চৌধুৰী আৰু সহকাৰী আয়ুক্ত নিতিশা বৰাৰ নেতৃত্বত গৰমপুৰ আৰক্ষী থানাৰ ভাৰপ্ৰাপ্ত বিষয়া ৰঞ্জন দলেৰ লগতে আবকাৰী বিভাগৰ চাৰ্কোল ইন্সপেক্টৰ অৰুন জে ভৰালীয়ে বালিচাপৰি, চিলাকলা, চেলেক আৰু ধূনাগুৰি অঞ্চলত অভিযান চলাই বৃহৎ পৰিমানৰ অৰুণাচলত তৈয়াৰী বিদেশী সুৰা, বিয়েৰ জব্দ কৰাৰ লগতে প্ৰায় ১৫০ লিটাৰ দেশীয় সুৰা নষ্ট কৰে।
উল্লেখ্য যে অভিযানকাৰী দলটোৱে বালিচাপৰি আৰু ধূনাগুৰি অঞ্চলত অভিযান চলাওতে মাৰাত্মক দ্ৰব্যও জব্দ কৰা পৰিলক্ষিত হয়। এই দ্ৰব্য সমূহ দেশীয় সুৰা নিৰ্মাণ কৰোতে ব্যৱহাৰ কৰে বুলি ব্যৱসায়ীসকলে জানিবলৈ দিয়ে।
আনহাতে অভিযানৰ সময়ত প্ৰত্যেকটো অঞ্চলতে স্থানীয় লোকৰ সৈতে অভিযানকাৰী দলটোৱে মত বিনিময় কৰি সুৰাৰ ব্যৱহাৰ স্বাস্থ্যৰ বাবে সৰ্বাধিক ক্ষতিকাৰক বুলি কোৱাৰ লগতে এনেধৰণৰ ব্যৱসায়ৰ বিৰুদ্ধে সতৰ্ক হ'বলৈ অনুৰোধ জনায়।
কোন জিকিল পাঁচখন ৰাজ্যৰ বিধান সভাৰ উপনিৰ্বাচনত ??
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
